EGEA-Tartu on punt entusiastlikke ja säravaid tudengeid Tartu Ülikoolist, keda ühendab üks – huvi geograafia vastu.
#000000
1989. aastal loodud organisatsioon tegutses algselt hoopis TÜNGK-i ehk Tartu Ülikooli Noorgeograafide Klubi nime all. Peatselt aga võeti kasutusse lühend EGEA, mis tuleneb nimest European Geography Association for students and young geographers. Kuna see koondab endas allüksusi üle Euroopa (Maltast Ouluni), on kujunenud tihe suhtlusvõrgustik, mis võimaldab meie liikmetel odavalt ringi rännata ja kohtuda geograafidega üle ilma!
#000001
Tahame murda seda müüti, mille järgi geograafid on ainult kivimi- ja mullauurijad või õpetajad – teame, mis võimalusi geograafiaharidus pakub ja meie liikmed annavad oma panuse, et see teadmine jõuaks ülikoolist väljapoole.
#000002
Käivad koolist kooli, messilt messile ja levitavad geograafia sõna. Nii kuulevad õpilased, kuidas geograafid planeerivad linnu, loovad geoinfosüsteeme, koostavad kaarte, töötlevad geograafilise andmeid, mõõdavad maad, loovad mudeleid ja rekonstruktsioone ning käivad ekspeditsioonidel džunglist poolusteni.
#000003
Nemad vastutavad nii liikmete mõnusate koosviibimiste kui ka väljapoole suunatud ürituste eest. Geograafide reisiklubid on juba teada-tuntud, aga traditsiooniks on saanud veredoonorlusüritus, millega tõmbame tähelepanu ka teistele teemadele!
#000004
Hoolitsevad meie kajastuse eest nii sotsiaalmeedias kui ka blogis, kus võib igasugu huvitavatest tegemistest lugeda. Kuidas muidu kuuleks edukatest geograafiavilistlastest, kes käivad Norra kohal aerofotosid pildistamas!
#000005
Meie punt on parajalt segane seltskond: kes orienteerub läbi Maarjamaa tihnikute, kes tantsib-laulab-mängib pilli või otsustame hoopis üheskoos talvel Emajõele telkima minna. Selle järgi tunneb ühe EGEAlase ära küll – kes palju teeb, see palju jõuab!
#000006
Tõsta geograafiaalast teadlikkust ühiskonnas, ühendada noorgeograafe erialast arengut toetavate tegevuste kaudu ja anda klubi liikmetele võimalus mitteformaalseks õppimiseks meeskonnatöö- ja juhtimise kogemuse kaudu.
#000008
EGEA hüüdlauseks on: Experience Geography, Explore Europe! See võtab väga hästi kokku organisatsiooni olemuse, kuna korraldatavate ürituste seast võib osaleda nii teadussümpoosiumil Brüsselis kui ka mäevallutusretkel Austrias! Lisaks on meile tüüpiline organiseerida omavahel vahetusi. Mis võiks olla veel parem viis mõne riigiga tutvumiseks kui mitte kohaliku geograafi pilgu läbi? Tartu geograafid on aastate jooksul külas käinud EGEAlastel Helsingis, Kopenhaagenis, Kaliningradis, Mainzis, Groningenis, Krakowis, Valencias, Zagrebis, Turkus, Vilniuses, Augsburgis... ja nimekiri jätkub!
#000010
EGEA entity’d on jaotatud nelja regiooni: Euromed, East, West, North&Baltic. EGEA-Tartu kuulub väikseimasse ehk Põhja- ja Balti riikide regiooni (N&B). Kord aastas organiseeritakse igas regioonis kongress, kus 5-6 päeva jooksul toimuvad loengud, töötoad, koosolekud, ekskursioonid, matkad ja ägedad peod! Lisaks toimub ka aastakongress, mis sarnaneb eelmistele, kuid seal tuleb kokku üldkoosolek (ehk esindajad kõikidest liikmesorganisatsioonidest), kus kinnitatakse kõik tähtsad ametipositsioonid järgnevaks aastaks.
#000011